# Band of Gypsys

### Wikipedia

Band of Gypsys
The Jimi Hendrix Experience
Nauhoitettu | 31. joulukuuta, 1969 - 1. tammikuuta, 1970
Julkaistu | huhtikuu, 1970
Tuottaja(t) | Heaven Research
Tyylilaji | Psykedeelinen rock, Funk rock
Kesto | 45 min 47 s
Levy-yhtiö | MCA Records
Jimi Hendrixin levyt
Electric Ladyland 1968 | Band of Gypsys 1970 | First Rays of the New Rising Sun 1997

Band of Gypsys on samannimisen rock-yhtyeen vuonna 1970 julkaisema konserttitaltiointi. Albumi oli Jimi Hendrixin johtaman yhtyeen yhtyeen ainoa. Se nauhoitettiin 1. tammikuuta vuonna 1970 tunnetussa Fillmore East -konserttitalossa New Yorkissa. Albumi julkaistiin vielä Jimi Hendrixin ollessa elossa ja se kävi erittäin hyvin kaupaksi nousten albumilistojen kärkisijoille. Levyn synty liittyy siihen, että Hendrix oli allekirjoittanut vuosia aikaisemmin epämääräisen levytyssopimuksen, jonka hyvittämiseksi koko albumi tehtiin.

Albumi sisältää kappaleita, joita ei ollut aiemmin julkaistu studioversioina. Myöhemmin kappaleista "Power of Soul" ja "Message to Love" on julkaistu postuumeilla levyillä studioversiot. Buddy Milesin kappaleet Hendrix valitsi levylle ystävyyden osoituksena hyvittääkseen yhtyeen hajoamiseen liittyneitä ongelmia. Hendrixin omia kappoaleita leimaavat tällä levyllä funkmaiset riffit, ja levyä pidetäänkin funk rockin pioneerijulkaisuna. "Message to Love" on sävyltään gospel-tyyppinen verhon takana laulavine taustalaulajineen. Albumin tunnetuin kappale on "Machine Gun", joka on myös hyvä esimerkki Hendrixin mielikuvituksellisesta kitaransoitosta. "Who Knows" on pitkä, yksinkertainen blues-rockia ja funkia yhdistelevä kappale (Hendrix ei pitänyt Milesin jodlaus-osuudesta, mutta se on jätetty levylle). "Power of Soul" on mahtipontista funk rockia (kappaleen nimi on usein kirjoitettu väärin muotoon "Power to Love"). "Changes" on Buddy Milesin tunnetuimpia kappaleita. Levyn viimeinen raita on miksattu puolet lyhyemmäksi kuin mitä alkuperäinen esitys on, ja tässä prosessissa kappaleen rakenteesta on tullut epäselvä.

Nykyisin Band of Gypsys -levyä täydentää vuonna 1999 julkaistu Live at the Fillmore East, joka sisältää muuta materiaalia yhtyeen uuden vuoden 1970 tienoilla esittämistä konserteista.

## [muokkaa] Kappalelista

1. "Who Knows" – 9:32
2. "Machine Gun" – 12:32
3. "Changes" (Buddy Miles) – 5:10
4. "Power of Soul" – 6:53
5. "Message to Love" – 5:22
6. "We Gotta Live Together" (Buddy Miles) – 5:46

Saksalainen ja japanilainen versio albumista sisälsi myös nämä kappaleet.

1. "Hear My Train A Comin'" – 9:02
2. "Foxy Lady" – 6:33
3. "Stop" (Howard Tate) – 4:47

## [muokkaa] Muusikot

- Jimi Hendrix - laulu, kitara
- Billy Cox - basso
- Buddy Miles - rummut

Haettu osoitteesta http://fi.wikipedia.org../../../b/a/n/Band_of_Gypsys_0642.html

Luokat: Vuoden 1970 albumit | Jimi Hendrixin albumit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- English
- Español
- Français
- Italiano
- Magyar